K ozbrojenému konfliktu došlo v sobotu, keď vojaci prepadli tábor Misuariho stúpencov a povstalcov skupiny Abú Sajjáfa v dedine Tubig Putih pri meste Luuk na ostrove Jolo, 1000 kilometrov južne od Manily.
Pri prestrelke, ktorá trvala viac ako päť hodín, zahynulo 11 Misuariho prívržencov a dvaja vojaci. Zranenia utrpelo ďalších 17 moslimských bojovníkov a štyria vojaci.
Príslušníci armády zbadali tábor povstalcov pri prenasledovaní moslimských ozbrojencov lojálnych Misuarimu, ktorí minulý týždeň zranili niekoľkých vojakov. V tábore sa pôvodne nachádzalo iba 40 ozbrojencov, ich počet sa však postupne zvýšil na viac ako 150.
Armáda spája Misuariho so skupinou Abú Sajjáfa, ktorá má pravdepodobne kontakty s teroristom Usámom bin Ládinom a jeho teroristickou sieťou al-Káida. Úrady ho obviňujú zo zodpovednosti za pokus o povstanie na ostrove Jolo 19. novembra, pri ktorom bolo zabitých viac ako 100 ľudí.
3 sla